Lolland-Falsters Stifts-Tidende, 1840-09-25
J dansk Folkeblad har Dr. Hybertz henledet Opmærksomheden paa det saakaldte Meeldrøie, hvilket han skildrer saaledes: Efter dens Egenskaber er Meldrøien en Gift, der virket med større eller mindre Heftighed, eftersom den nydes i større eller mindre Qvantiteter, i længere eller kortere Tid, og eftersom tilstødende Omstændigheder begunstige dens skadelige Virkninger. Den bruges ved enkelte Leiligheder i Medicinen og er alle Læger bekjendt som et Middel, man maa omgaaes med megen Varsomhed. Nydt i en vis Mængde med den daglige Føde, og i længere Tid, foraarsager den en Betændelse i Maven og Tarmekanalen med Symptomer af Nervefeber og Typhus, og med en afgjort Tilbøielighed til at fremkalde Koldbrand, især i de Deele af Legemet, der trykkes af Leiet, f. Ex. Lænderne, Læggene, Hælene o. s. v. Naar denne Substants derfor har faaet Navn af Meeldrøie, da er det virkelig ikke for dens Dyds Skyld; thi den drøier ikke paa Melet, uden ved at sætte Maven ud af Stand til at fordøie, og ved at angribe Livet i dets Rod, saa at man med fuldkommen samme Ret kan kalde Rottekrudt eller enhver anden Gift Meeldrøie. Meeldrøien er, hvorledes den end nydes (i Brød, Grød, Øl, Brændeviin o. s. v.) en Gift for Mennesker, og selv for Kreaturer vil den udentvivl yttre skadelige Virkninger, naar den gives blandt Foderet. Da Afgrøden i Aar saavel i Jylland som i Sjælland, og formodentlig over hele Landet, indeholder en usædvanlig Mængde af denne Gift, saa er det at befrygte, at den i Masse vil gaae over i Fødekornet, naar man ikke itide gjøres opmærksom paa dens Skadelighed, og paa, med hvilken Lethed den i den første Behandling af Kornet kan skilles fra den sunde Sæd. Da Meeldrøiens Vægt almindelig er lidt meer eller mindre end 5 Lpd. pr. Td., saa er den meget lettere end de Kornsorter, hvori den hyppigst findes, nemlig Rug og Byg, og skilles derfor uden Vanskelighed fra den sunde Sæd, deels ved Kastning, deels ved Rensning med Soldet, ved hvilken sidste Operation den stedse holder sig paa Overfladen. Har man ved den første Behandling af Kornet forsømt at skille Meeldrøien derfra, da kan den, dog med noget større Vanskelighed, frarenses ved Harpning eller Maskinning. Jeg har anseet det for min Pligt foreløbig at meddele saameget om denne Sag." Sjællandsposten beretter, at ved det sidste Valg i det 10de Landdistrict for de mindre Landeiendomsbesiddere var Valgdirecteuren Hr. Justitsraad Byfoged Møller i Præstøe saa heldig, at de tvende af ham tilkaldte Medhjælpere udførte dette Hverv uden enten at fordre Befordrings-Godtgjørelse eller Diæter, medens derimod de tvende andre Proprietair B. og Forvalter J. ikke alene beregnede sig Befordringsomkostninger, men endog 4 Rbd. daglig i Diætpenge, uagtet Byen, hvor Forretningerne bleve udførte, kun var 1 1/2 Miil fra deres Hjem. Naar det nævnte Blad til denne Beretning knytter Ønsket om at de, der nu snart ville blive udnævnte til dette Hverv, snarere maa ansee det som en hæderlig Leilighed til at være deres Medborgere til Nytte, end som en Erhverv kilde, da tiltræder vistnok Enhver dette Ønske. Commandeuren af Kjøbenhavns borgerlige Artilleriecorps, Oberstlieutenant samt Hof- og Universitets Bogtrykker Andreas Seidelin, døde afvigte Tirsdag i en Alder af 64 Aar. Ligesom den Afdøde, indtil Communal-Anordningen af 1ste Januar traadte i Kraft, var indlemmet i de 32 Mænds Forsamling, saaledes hørte han til Hovedstadens agtbare og dannede Borgere, der mødte Alle med Humanitet, og vistes derimod Tillid og Agtelse. For kort Tid siden afstod han sit anseelige Bogtrykkerie, hvorfra han tidligere paa eget Forlag havde udgivet flere danske Skrifter. (Hels. Av.)¬